《读关尹子》
宋代·林泳

杏坛之外圣人徒，千载遗编喜卷舒。
一字名篇原易卦，万言论卷广聃书。
黄庭丹学分苗裔，紫府仙经得绪余。
正为文章太奇崛，寻常眼目亦疪渠。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。